ಆಕರ್ಷಕ ಭೂಚಿತ್ರಣವುಳ್ಳ ಉತ್ತರಾಖಂಡ್‌, <MASK>ದ ಸುಂದರ ದೃಶ್ಯಾವಳಿಯನ್ನು ನೀಡುತ್ತದೆ. ಉತ್ತರಾಖಂಡ್‌ಗೆ ಆಗಮಿಸುವ ಪ್ರವಾಸಿಗರು ಮನರಂಜನೀಯ ಹಾಗೂ ಅವಿಸ್ಮರಣೀಯ ಕ್ಷಣಗಳನ್ನು ಸವಿಯುವುದು ನಿಶ್ಚಿತ.  ಹಿಮಾಲಯ ಪರ್ವತಗಳ ರಮಣೀಯ ಮತ್ತು ಅತ್ಯಾಕರ್ಷಕ ನೋಟವನ್ನು ಉತ್ತರಾಖಂಡ್‌ನಲ್ಲಿ ಕಾಣಬಹುದು. ಜೊತೆಗೆ, ಪಶ್ಚಿಮದಲ್ಲಿರುವ ಸತ್ಲಜ್‌ನಿಂದ ಪೂರ್ವದಲ್ಲಿರುವ ಕಾಲಿ ನದಿಯ ವರೆಗೆ, 300 ಕಿ.ಮೀ. ಉದ್ದವಿರುವ ಗಂಗಾನದಿ ವ್ಯವಸ್ಥೆಗಾಗಿ ಇದು ಜಲಾನಯನ ಪ್ರದೇಶವಾಗಿದೆ.  28160 ಅಡಿ ಎತ್ತರದ ಕಾಂಚೆನ್‌ಜುಂಗಾ ಶಿಖರದ ನಂತರ, 25640 ಅಡಿ ಎತ್ತರವಿರುವ ನಂದಾದೇವಿ ಪರ್ವತವು ಭಾರತದಲ್ಲಿ ಎರಡನೆಯ ಅತಿ ಎತ್ತರದ ಶಿಖರವಾಗಿದೆ.  ದುನಗಿರಿ, ನೀಲಕಂಠ್‌, ಚುಖಂಬಾ, ಪಂಚಚೂಲಿ ಮತ್ತು ತ್ರಿಶೂಲ್‌ 23000 ಅಡಿಗಳಿಗಿಂತಲೂ ಎತ್ತರವಿರುವ ಇತರೆ ಶಿಖರಗಳಾಗಿವೆ. ಇವುಗಳು ದೇವತೆಗಳು, ಯಕ್ಷರು , ಕಿನ್ನರ ರು, ಕಿನ್ನರಿಯರು ಮತ್ತು ಋಷಿಮುನಿಗಳ ಬೀಡು ಎನ್ನಲಾಗಿದೆ.  ಹೊಳಪಿನ ಕಣ್ಣು ಕುಕ್ಕುವ ಶಿಖರಗಳು, ಭೋರ್ಗೆರೆಯುವ ನದಿಗಳು, ಬೆಟ್ಟಗಳ ಸುಂದರ ಇಳಿಜಾರುಗಳು ಮತ್ತು ಕಣಿವೆಗಳಲ್ಲಿ ಒಂದಲ್ಲ ಒಂದು ರೂಪದಲ್ಲಿ ಉಪಸ್ಥಿತರಿದ್ದಾರೆ.
ಭಾರತದಲ್ಲಿ ಪ್ರವಾಸೋದ್ಯಮ
ಹಿಮಾಲಯ ಶ್ರವಣಬೆಳಗೊಳ ಬೇಲೂರು ಗುವಾಹಾಟಿ